CELEX: 32016R1752
Language: lv
Date: 2016-09-30 00:00:00
Title: Padomes Īstenošanas regula (ES) 2016/1752 (2016. gada 30. septembris), ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā

1.10.2016   
            
            
               LV
            
            
               Eiropas Savienības Oficiālais Vēstnesis
            
            
               L 268/77
            
         PADOMES ĪSTENOŠANAS REGULA (ES) 2016/1752
   (2016. gada 30. septembris),
   ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) 2016/44 (2016. gada 18. janvāris) par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (1) un jo īpaši tās 21. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2016. gada 18. janvārī pieņēma Regulu (ES) 2016/44.
            
         
               (2)
            
            
               Padome 2016. gada 31. martā to personu sarakstam, uz kurām attiecas ierobežojošie pasākumi, kā izklāstīts Regulas (ES) 2016/44 III pielikumā, pievienoja trīs personas. Būtu jāgroza informācija un pamatojums par trim no minētajām personām.
            
         
               (3)
            
            
               Tādēļ Regula (ES) 2016/44 būtu attiecīgi jāgroza,
            
         IR PIEŅĒMUSI ŠO REGULU.
   1. pants
   Regulas (ES) 2016/44 III pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 30. septembrī
      
         
            Padomes vārdā –
         
         
            priekšsēdētājs
         
         M. LAJČÁK
      
   
   
      (1)  OV L 12, 19.1.2016., 1. lpp.
   
   
      PIELIKUMS
      Ierakstus par turpmāk uzskaitītajām personām, kā izklāstīts Regulas (ES) 2016/44 III pielikumā, aizstāj ar šādiem:
      
         
            “III PIELIKUMS
            
               REGULAS 6. PANTA 2. PUNKTĀ MINĒTO FIZISKO UN JURIDISKO PERSONU, VIENĪBU VAI STRUKTŪRU SARAKSTS
            
            A.   Personas
            
                         
                     
                     
                        Vārds, uzvārds
                     
                     
                        Identifikācijas informācija
                     
                     
                        Pamatojums
                     
                     
                        Sarakstā iekļaušanas datums
                     
                  
                        21.
                     
                     
                        
                           SALEH ISSA GWAIDER, Agila
                        
                     
                     
                        Dzimšanas datums: 1942. gada 1. jūnijs
                        Dzimšanas vieta: Elgubba, Lībija
                        Pases Nr.: D001001 (Lībija), izdota 2015. gada 22. janvārī
                     
                     
                        
                           Agila Saleh kopš 2014. gada 5. augusta ir bijis Lībijas Pārstāvju palātas priekšsēdētājs.
                        2015. gada 17. decembrī Saleh paziņoja, ka viņš iebilst pret 2015. gada 17. decembrī parakstīto Lībijas politisko vienošanos.
                        Deputātu padomes priekšsēdētāja amatā Saleh ir traucējis un kavējis Lībijas politisko pāreju, tostarp vairākkārt atsakoties rīkot balsošanu par Nacionālās saskaņas valdību (“NSV”).
                        
                           Saleh2016. gada 23. augustā adresēja vēstuli Apvienoto Nāciju Organizācijas ģenerālsekretāram, kurā viņš kritizēja Apvienoto Nāciju Organizācijas sniegto atbalstu NSV, ko viņš aprakstīja kā “indivīdu grupas uzspiešanu Lībijas tautai (…), pārkāpjot Konstitūciju un Apvienoto Nāciju Organizācijas Statūtus”. Viņš kritizēja Apvienoto Nāciju Organizācijas Drošības padomes Rezolūcijas 2259(2015) pieņemšanu, ar ko apstiprināja Shīrātas vienošanos, un draudēja Starptautiskajā Krimināltiesā iesūdzēt Apvienoto Nāciju Organizāciju, kuru viņš uzskata par atbildīgu par “beznosacījuma un nepamatota” atbalsta sniegšanu nepilnīgajai Prezidentūras padomei, kā arī ANO ģenerālsekretāru par ANO Statūtu, Lībijas Konstitūcijas un Lībijas suverenitātes pārkāpumiem. Minētie paziņojumi apdraud ar starpniecību saistīto atbalstu, ko sniedz ANO un ANO atbalsta misija Lībijā (UNSMIL), kā tas izklāstīts visās attiecīgajās ANO Drošības padomes rezolūcijās, jo īpaši Rezolūcijā 2259(2015).
                        
                           Saleh2016. gada 6. septembrī kopā ar Abdullah al-Thani, Tobrukas neatzītās valdības “premjerministru”, apmeklēja Nigēru, lai gan Rezolūcijā 2259(2015) ir izteikts aicinājums pārtraukt atbalstu un oficiālu saziņu ar paralēli pastāvošām iestādēm, kuras apgalvo, ka tām ir leģitīma vara, bet kuras nav vienošanās puses.
                     
                     
                        1.4.2016.
                     
                  
                        22.
                     
                     
                        GHWELL, Khalifa
                        jeb AL GHWEIL, Khalifa
                        
                        AL-GHAWAIL, Khalifa
                     
                     
                        Dzimšanas datums: 1956. gada 1. janvāris
                        Dzimšanas vieta: Misurata, Lībija
                        Valstspiederība: Lībijas
                        Pases Nr. A005465 (Lībija), izdota 2015. gada 12. aprīlī, derīguma termiņš beidzas 2017. gada 11. aprīlī
                     
                     
                        
                           Khalifa Ghwell bija tā dēvētais starptautiski neatzītā Vispārējā nacionālā kongresa (“VNK”) (jeb “Nacionālās glābšanas valdības”) “premjerministrs un aizsardzības ministrs” un kā tāds bija atbildīgs par tā darbībām.
                        2015. gada 7. jūlijā Khalifa Ghwell piedalījās parakstīšanas ceremonijā, kur ar VNK “priekšsēdētāju” Nuri Abu Sahmain atklāja Nelokāmības fronti (Steadfastness Front (Alsomood)) – jaunu militāro spēku, ko veido septiņas brigādes, lai kavētu vienotības valdības izveidi Tripolē, tādējādi paužot savu atbalstu šim spēkam.
                        Kā VNK “premjerministram” Ghwell bija svarīga loma NSV, kas izveidota ar Lībijas politisko vienošanos, izveides traucēšanā.
                        2016. gada 15. janvārī, esot Tripoles VNK “premjerministram un aizsardzības ministram”, Ghwell pavēlēja arestēt jebkuru jaunās drošības komandas locekli, ko iecēlis Nacionālās saskaņas valdības ieceltais premjerministrs, ja tie ierastos Tripolē.
                        2016. gada 31. augustā viņš deva rīkojumu “Nacionālās glābšanas valdības”“premjerministram” un “aizsardzības ministram” atgriezties darbā pēc tam, kad Pārstāvju palāta bija noraidījusi NSV.
                     
                     
                        1.4.2016.
                     
                  
                        23.
                     
                     
                        ABU SAHMAIN, Nuri
                        jeb BOSAMIN, Nori
                        
                        BO SAMIN, Nuri
                     
                     
                        Dzimšanas datums: 1956. gada 16. maijs
                        
                           Zouara/Zuwara, Lībija
                     
                     
                        
                           Nuri Abu Sahmain bija tā dēvētais starptautiski neatzītā Vispārējā nacionālā kongresa (“VNK”) (jeb “Nacionālās glābšanas valdības”) “priekšsēdētājs” un kā tāds ir atbildīgs par tā darbībām.
                        Kā VNK “priekšsēdētājam” Nuri Abu Sahmain bija svarīga loma Lībijas politiskās vienošanās un Nacionālās saskaņas valdības (“NSV”) izveides traucēšanā un kavēšanā.
                        2015. gada 15. decembrī Sahmain aicināja aizkavēt Lībijas politisko vienošanos, par kuru bija paredzēts vienoties sanāksmē 17. decembrī.
                        2015. gada 16. decembrī Sahmain nāca klajā ar paziņojumu, ka VNK neatļauj nevienam no saviem locekļiem piedalīties minētajā sanāksmē vai parakstīt Lībijas politisko vienošanos.
                        Sarunās ar Apvienoto Nāciju Organizācijas īpašo pārstāvi 2016. gada 1. janvārī Sahmain noraidīja Lībijas politisko vienošanos.
                     
                     
                        1.4.2016.”